Satakunnan maakunnan kuntien vaakunat
Käytöstä poistuneet tai lakkautettujen kuntien vaakunat

| Vaakuna | Kunnan nimi, vaakunan käytössäoloaika, kuvaus, suunnittelija ja vahvistamispäivä |  |
| --- | --- | --- |
|  | Ahlainen (1954–1971) Sinisessä kentässä hopeinen, punavaruksinen lentävä lokki. Ilmari Sysimetsä, 11. helmikuuta 1954 |  |
|  | Eurajoki (1950–2016) Kultakentässä punainen, kilven toisesta reunasta toiseen ulottuva, sakarainen, alapuolella aaltokoron rajoittama muuri, josta nousee musta rapu pidellen saksissaan sinistä nahkiaista. Gustaf von Numers, 26. tammikuuta 1950 |  |
|  | Hinnerjoki (1953–1969) Sinisessä kentässä vieretysten kolme hopeista, paaluittaista, kivistä vasarakirveen päätä. Gustaf von Numers, 4. toukokuuta 1953 |  |
|  | Honkajoki (1952–2020) Sinisessä kentässä kaksikorvainen kultainen haarikka, jonka yläpuolella seitsenkärkinen hopeatähti. Ahti Hammar, 12. joulukuuta 1952 |  |
|  | Honkilahti (1951–1969) Hopeakentässä vihreä kuusi, sen alla vihreä, aaltokoroinen tyviö, jossa hopeinen uiva siika. Gustaf von Numers, 12. maaliskuuta 1951 |  |
|  | Kauvatsa (1951–1968) Kulta-sinikatkoisen kilven yläkentässä musta, punavaruksinen silkkiuikun pää, alakentässä kolme kultanaurista lehtineen ryhmitettyinä 2 + 1. Gustaf von Numers, 21. huhtikuuta 1951 |  |
|  | Keikyä (1956–1980) Sinisessä kentässä reunasta reunaan ulottuva yksikaarinen, yläreunaltaan sakarakoroinen silta, jonka alapuolella hammasratas; kaikki hopeaa. Heikki Paaer, 26. lokakuuta 1956 |  |
|  | Kiikoinen (1954–2012) Kultakentässä nouseva, musta, punakielinen pukki, jonka kaulassa hihnastaan riippuva, hopeinen tuohikontti. Gustaf von Numers, 3. toukokuuta 1954 |  |
|  | Kiukainen (1950–2008) Alaisen nyhäisen harjakoron jakaman kilven sinisessä yläkentässä kaksi paaluittaista kultatähkää, kultaisessa alakentässä sininen, aaltokoroinen hirsi. Gustaf von Numers, 26. syyskuuta 1950 |  |
|  | Kodisjoki (1964–2006) Punaisessa kentässä kolme kultaista härän iestä alatusten. Gustaf von Numers, 1. huhtikuuta 1964 |  |
|  | Kullaa (1950–2004) Hopeisessä kentässä punainen, peittämätön pystyyn ladottu sysimiilu, sen yläpuolella painanteisen pilvikoron rajoittama musta yliskenttä (lakio), jossa raudanmerkki ja sen kummallakin puolella kuusisakarainen tähti; kaikki hopeaa. Gustaf von Numers, 26. syyskuuta 1950 |  |
|  | Köyliö (1950–2015) Sinisessä kentässä punainen, kultapäärmeinen piispanhiippa, alapuolella aaltokoroinen kultatyviö, jossa sininen kirves. Into Linturi ja Yrjö Rintala, 26. syyskuuta 1950 |  |
|  | Lappi (1951–2008) Sinisessä kentässä ristissä kaksi hopeista, kultavartista piilua, joiden alakulmassa saatteena hopeinen, kaateinen kuokanterä, näiden yläpuolella kultainen lakio, jossa kolme sinistä, kultaemiöistä pellavankukkaa. Gustaf von Numers, 3. maaliskuuta 1951 |  |
|  | Lavia (1955–2014) Sini-hopeakatkoinen kilpi. Ahti Hammar, 15. maaliskuuta 1955 |  |
|  | Luvia (1954–2016) Sinisessä kentässä kultainen, kolmimastoinen kuunarilaiva. Heikki Hermonen, 15. helmikuuta 1954 |  |
|  | Noormarkku (1956–2009) Kultakentässä mustalla alasimella istuva punainen orava. Ahti Hammar, 2. marraskuuta 1956 |  |
|  | Porin maalaiskunta (1952–1966) Kultaisessa kentässä nouseva, musta, punakielinen karhu pidellen oikeassa kämmenessään kaateista sinistä ankkuria. Ahti Hammar, 1. maaliskuuta 1952 |  |
|  | Rauman maalaiskunta (1954–1992) Sinisessä kentässä kultatyviö, jonka yläpuolella kolme hopeista, lentävää lokkia alatusten; lokkien varukset kultaa. Ahti Hammar, 18. kesäkuuta 1954 |  |
|  | Säkylä (1953–2015) Hopeinen tuulimylly sinisessä kentässä. Olof Eriksson, 18. helmikuuta 1953 |  |
|  | Vampula (1955–2008) Sinisessä kentässä alaisesta, koverasta kärjestä nouseva apilaristi, saatteena neljä naulaa 2+2, kärjet vastakkain; kaikki kultaa. Ahti Hammar, 19. lokakuuta 1955 |  |